### XNR. /2

## BEREDSKABSAFTALE

# mellem

## Værnsfælles Forsvarskommando

## Marinestaben

Herningvej 30

7470 Karup J

CVR 16287180

(i det følgende kaldet MST)

og

XXX

CVR XXX

(i det følgende kaldet BUGSERSELSKABET)

vedrørende

isbrydning i Smålandsfarvandet

Denne aftale er udfærdiget i to originale eksemplarer og fordelt som følger:

NR. 1/2: Værnsfælles Forsvarskommando, Marinestaben

##### NR. 2/2: XXX

# **OMFANG**

Denne aftale omhandler isbrydning i Smålandsfarvandet i vinteren 2015/2016, dækkende perioden 15. december 2015 til 31. marts 2016, begge dage inklusive.

**2. ISBRYDEREN OG BEMANDINGEN**

Isbrydningen udføres med et af BUGSERSELSKABET valgt og af MST til opgaven godkendt fartøj.

Fartøjet skal være velegnet til brydning af såvel fastis (istykkelse på minimum 0,5 meter) som pakis med tilstrækkelig motorkraft til at løse forekommende opgaver og med en dybgang, der ikke overstiger 3,6 m.

BUGSERSELSKABET er forpligtet til at sikre besætningen løn, arbejdstid og andre arbejdsvilkår, som ikke er mindre gunstige, en hvad der fremgår af gældende danske love og administrative forskrifter eller gældende danske kollektive overenskomster, herunder i relation til arbejds- og opholdstilladelser mv.

1. IVÆRKSÆTTELSE OG OPHØR

BUGSERSELSKABET er pligtig til at stille fartøjet til rådighed for MST og afgå mod beredskabsområdet senest 24 timer efter telefonisk eller skriftlig anmodning herom fra MST. Senest 12 timer efter udløbet af de 24 timers varsel, skal isbryderen kunne være i beredskabsområdet. Disse tidskrav er gældende i perioden 15. december 2015 til 31. marts 2016.

Bliver det valgte fartøj som følge af beskadigelse eller af en hvilken som helst anden årsag forhindret i at varetage effektiv isbrydning, er BUGSERSELSKABET forpligtet til at stille et andet af MST godkendt fartøj til rådighed til opgavens løsning, indenfor 24 timer. Indtil dette er sket kan MST – såfremt MST finder det nødvendigt - indsætte erstatningstonnage, der ikke i væsentlig omfang adskiller sig for den normalt indsatte tonnage.

Udførelse af opgaverne kan midlertidigt eller ved isperiodens afslutning, der fastsættes af Isbrydningsrådet, bringes til ophør med mindst 6 timers skriftlig varsel til BUGSERSELSKABET og telefonisk varsel til fartøjet fra MST.

MST er berettiget til, når MST måtte ønske det, at lade en repræsentant inspicere fartøjet og/eller følge isbrydningen ombord i fartøjet.

1. **UDFØRELSEN**

Efter eventuel aktivering af beredskabskontrakten sker indsættelsen ved MST foranstaltning, hvilket indebærer, at isbryderen afgår til;

* den af MST udpegede stationeringshavn i beredskabsområdet (Vordingborg sydhavn) eller,
* til ankers i beredskabsområdet i en af MST udpeget position/havn eller,
* for løsning af en af MST udpeget opgave.

Når isbryderen har løst en konkret opgave inden for beredskabsområdet, fakturerer isbryderen rekvirenten 25 % af timeprisen for den udførte effektive isbrydning. Kopi af alle udstedte fakturaer skal sendes til MST. De 75 % af timeprisen for den udførte effektive isbrydning faktureres MST. Er rekvirenten en havn inden for beredskabsområdet, fakturerer isbryderen den pågældende havn 100 % af timeprisen for den udførte effektive isbrydning inden for havnens område.

Herefter returnerer isbryderen til stationeringshavnen eller optager en anden af MST udpeget opgave. Isbrydningsopgaver udføres i det omfang, vejrforhold og fyrbelysningen tillader det, dog fortrinsvis fra solopgang til solnedgang.

I de tidsrum, hvori beredskabskontrakten er aktiveret, er fartøjet helt underlagt MST og skal efterkomme dennes pålæg og kan kun med dennes samtykke påtage sig andre opgaver.

I forbindelse med udførelsen af tjenesten som ”statskontrolleret isbryder” skal bestemmelserne i Bilag 1 til Efterretning for Søfart (EfS) overholdes.

# **BJÆRGNING**

Såfremt isbryderen involveres i en bjærgningsoperation, skal BUGSERSELSKABET og MST ligestilles i relation til bjærgeløn, efter at isbryderens besætning har modtaget deres lovlige andel, og efter at isbryderens andre dokumenterede udgifter i forbindelse med bjærgningen er blevet dækket.

# **AFREGNING**

For isbrydningsberedskabet betaler MST til BUGSERSELSKABET for sæsonen 2015/2016 et fast beløb på DKK XXX (beredskabssummen) Beredskabssummen inkluderer også ophold i stationeringshavn med besætning.

Det faste beløb/beredskabssummen betales, uanset om MST har gjort brug af beredskabet, dog ikke i tilfælde af BUGSERSELSKABETS væsentlige misligholdelse af denne aftale.

Med henblik på optimal nyttiggørelse af isbryderen ift. både økonomi og miljøhensyn, opdeles afregningen af opgaveløsningen i følgende parameter:

* En fast timepris for isfri forlægning, kr. XXX
* En fast timepris for effektiv isbrydning, kr. XXX
* En fast timepris for stand by uden for stationeringshavnen, kr. XXX
* En fast pris pr. døgn for henlæggelse af isbryderen uden besætning i stationeringshavnen, kr. XXX
* En fast pris for forlægning fra hjemhavnen og til beredskabsområdet tur/retur, kr. XXX

Alle priser skal være inkl. olieforbrug. Den anvendte oliepris ved udregningen af de ovenfor anførte timepriser skal opgives, idet prisindeks september 2014 skal anvendes.

Kun dokumenterede stigninger på olieprisindeks på over 5 % vil kunne anerkendes som grundlag for kompensation for stigningen.

De anførte beløb er eksklusive moms.

Det påhviler BUGSERSELSKABET at føre et specificeret logskema for udført sejlads samt et økonomisk logskema for ydet assistance til skibsfarten, jf. bilag 5 til udbudsmaterialet af 15. juli 2015.

BUGSERSELSKABET afholder alle med fartøjets drift forbundne udgifter, herunder udgifter til lods, med mindre isbryderen er forpligtet til at tage lods.

# **FAKTURERING**

Faktura anført reference til denne aftale fremsendes pr. 31. december 2015 og pr. 31. marts 2016 til MST bilagt logskemaer jf. punkt 6 ovenfor.

BUGSERSELSKABET kan fakturere pr. måned for udført arbejde ved fremsendelse af faktura til MST bilagt logskema jf. punkt 6 ovenfor.

Faktura fremsendes elektronisk til MST.

SOK EAN nr. er 5798000201521.

Hvis BUGSERSELSKABET ikke selv kan fakturere elektronisk, kan [www.virk.dk](http://www.virk.dk) benyttes.

# **BETALINGSBETINGELSER**

Løbende måned + 30 kalenderdage netto efter modtagelse af korrekt faktura.

# **AFTALENS LØBETID**

Denne aftale træder i kraft den 15.december 2015 og løber indtil 31. marts 2016, hvor den udløber uden opsigelse.

# **OFFENTLIGHED** BUGSERSELSKABET eller MST må hverken skriftligt eller mundtligt offentliggøre indholdet af denne aftale hverken helt eller delvist uden skriftligt samtykke fra den anden part.

# Tilbudsgivere skal være opmærksomme på, at dokumenter, herunder afgivne tilbud, som indgår i udbudsproceduren kan være omfattet af offentlighedsloven og hermed reglerne om aktindsigt. Dette indebærer, at andre, herunder andre tilbudsgivere, vil kunne anmode om aktindsigt i tilbudsdokumenter.

# Såfremt tilbudsgiver betragter oplysninger og informationer som ”forretningshemmeligheder”, skal tilbudsgiver markere i sit tilbud, hvilke oplysninger/informationer, der betragtes som ”forretningshemmeligheder”. Uanset dette er MST dog underlagt offentlighedslovens regler. Tilbudsgiver vil blive informeret såfremt MST har givet aktindsigt, i henhold til offentlighedslovens regler.

# **OVERDRAGELSE**

Denne aftale eller deraf afledte fordringer kan ikke under nogen form overdrages, sælges eller belånes uden MST skriftlige tilladelse i hvert enkelt tilfælde.

1. **ANSVAR**

BUGSERSELSKABET er ansvarlig efter dansk rets almindelige erstatningsregler for fejl og forsømmelse ved opgavernes løsning.

BUGSERSELSKABET forpligter sig til i et af MST anerkendt selskab at tegne forsikring mod ethvert ansvar, som varetagelse af den omhandlede isbrydning måtte kunne medføre.

Forsikringscertifikat, der bekræfter forsikringsdækning, skal fremsendes på forlangende.

# **TVISTIGHEDER**

Såfremt der måtte opstå uenighed mellem parterne vedrørende denne aftale og dens opfyldelse, herunder om hvorvidt isbrydningsopgaverne gennemføres på en fyldestgørende måde, og uenigheden ikke kan bilægges i mindelighed, vil den være at henvise til afgørelse ved voldgift.

Den part som ønsker voldgift, udpeger en voldgiftsmand og opfordrer den anden part til, inden 14 dage, at udpege sin voldgiftsmand. Sker dette ikke, udpeges han af præsidenten for Sø- og Handelsretten.

De udpegede voldgiftsmænd udpeger i forening en formand for voldgiftsretten. Kan voldgiftsmændene ikke enes om valget af formand, udpeges denne af præsidenten for Sø- og Handelsretten.

Voldgiftsretten fastsætter selv reglerne for sin behandling af sagen i overensstemmelse med sædvanlige retsplejeprincipper.

Fordelingen af omkostningerne ved denne voldgift fastsættes af voldgiftsretten.

1. **BEREDKSKABSKONTRAKTEN OG TILHØRENDE UDBUDSMATERIALE**

Det til nærværende kontrakt tilhørende udbudsmateriale er en del af dette aftalegrundlag. Såfremt der måtte være uoverensstemmelse imellem denne aftales ordlyd/indhold og udbudsmaterialets ordlyd/indhold, er udbudsmaterialets ordlyd og indhold gældende.

1. **OPHÆVELSE**

Såfremt BUGSERSELSKABET misligholder sine forpligtelser efter aftalen på væsentlig måde, eller BUGSERSELSKABET gør sig skyldig i en sådan adfærd, at BUGSERSELSKABET ikke rimeligvis kan fordre at fortsætte med isbrydning for MST, er MST berettiget til straks at ophæve aftalen.

# **ÆNDRINGER**

Denne aftale samt dens tillæg kan kun ændres ved skriftlig aftale mellem BUGSERSELSKABET og MST.

# **UNDERSKRIFT**

Dato: Dato:

For For

MST

.......................................... .................................................